ইনোভেশন পুরস্কার পেল এসএসডি টেক – টেক শহর
ইনোভেশন পুরস্কার পেল এসএসডি টেক
টেক শহর কনটেন্ট কাউন্সিলর : দেশের অন্যতম তথ্যপ্রযুক্তি প্রতিষ্ঠান সিস্টেমস সল্যুশনস অ্যান্ড ডেভেলপমেন্ট টেকনোলজিস লিমিটেড (এসএসডি টেক) ‘বাংলাদেশ ইনোভেশন অ্যাওয়ার্ড’ পেয়েছে।
এসএসডি টেকের উদ্যোগ ‘চাকরিবাজার’ সোশ্যাল ইনোভেশন ক্যাটাগরিতে অ্যাওয়ার্ডটি অর্জন করেছে। সম্প্রতি, রাজধানীর লা মেরিডিয়ান হোটেলের বল রুমে আয়োজিত এক অনুষ্ঠানে এই অ্যাওয়ার্ড প্রদান করা হয়।
দেশের স্টার্টআপ এবং প্রতিষ্ঠিত কোম্পানিগুলোর দ্বারা উদ্ভাবনমূলক সাফল্যকে স্বীকৃতি প্রদানের জন্য বাংলাদেশ ইনোভেশন অ্যাওয়ার্ড প্রদান করা হয়। বাংলাদেশের ভবিষ্যৎ সমৃদ্ধ করতে সক্ষম বর্তমান উদ্ভাবনগুলোর প্রসারই এই আয়োজনের লক্ষ্য, যাতে সবাই উদ্ভাবনের গুরুত্ব বুঝতে সক্ষম হয় এবং পরবর্তী প্রজন্মের উদ্ভাবকদের জন্য সুগম পথ তৈরি করে দিতে পারে।
চাকরিবাজার হলো সমাজের সুবিধাবঞ্চিত মানুষের জন্য শুধুমাত্র ফোনে কথা বলে কোন ঝামেলা ছাড়া সহজেই ব্লু কলার চাকরির ব্যবস্থা করার একটি টেলিকম নেটওয়ার্ক পরিচালিত সল্যুশন। ইন্টারনেট ব্যবহার করে চাকরি খোঁজার বিড়ম্বনা ছাড়াই শুধুমাত্র একটি নম্বরে ফোন করেই এই সুবিধা গ্রহণ করা যায়। এরইমধ্যে ৩ লাখের বেশি চাকরি প্রত্যাশী, ২০টিরও বেশি চাকরিদাতা শিল্প প্রতিষ্ঠান এবং শতাধিক ব্যক্তিগত নিয়োগদাতা এই প্ল্যাটফর্মে যুক্ত আছেন।
এসএসডি টেকের সিইও হাসান মেহেদী বলেন, আমরা দেশের সার্বিক উন্নয়নে অবদান রাখতে সহায়ক নতুন নতুন উদ্ভাবনে গুরুত্ব দিয়ে থাকি। এই অ্যাওয়ার্ড আমাদের জন্য অনন্য এক স্বীকৃতি। এসএসডি টেক সাধারণ মানুষের জন্য কাজ করে, তাদের শিক্ষা এবং অর্থনৈতিক খাতে আত্মনির্ভরশীলতার জন্য। চাকরিবাজার সেই লক্ষ্য অর্জনেরই একটি উদ্যোগ। প্রযুক্তিগত জ্ঞান নেই এমন হাজারো মানুষের জন্য চাকরি পাওয়া সহজ করে দিয়েছে ‘চাকরিবাজার’। আরও অনেকের কাছে পৌঁছানো এবং আমাদের সেবা প্রসারিত করাই আমাদের লক্ষ্য”।
ইএইচ/অক্টো২১/২০১৮/১৯৩৫
ইংরেজী শেখাতে ব্রিটিশ কাউন্সিলের সঙ্গে রবি
বিবিসি জানালাকে সর্বত্র ছড়িয়ে দেবে এসএসডি টেক
শ্রীলঙ্কায় টেলিকম প্রতিষ্ঠানে প্রযুক্তি সেবা দেবে এসএসডি টেক
ক্ষুদ্র ই-কমার্স রিটেইলারদের ফাইন্যান্স সেবা দিতে চুক্তি
দেশিয় স্টার্টআপ এসএসডি'র মূল্য ৬৫ মিলিয়ন ডলার
সেবা সম্প্রসারণে ইডটকোর সাথে এসএসডি টেকের চুক্তি
মোবাইল সেটে ভ্যাট আরোপে চোরাচালান বাড়বে : স্যামসাং